OpenLLM-France/wikimedia huggingface dataset:
# Skol Niverenn 20 Kyiv

Skol Niverenn 20 Kyiv (ukraineg: СПЕЦІАЛІЗОВАНА ШКОЛА № 20 МІСТА КИЄВА) zo ur skol e Kyiv, kêr-benn Ukraina. En holl ez eus e-tro 840 skoliad, skolajiad ha lisead gant 490 anezho en hentenn divyezhek ukraineg-galleg.

## Istor

Digoret e oa bet ar skol e 1979, gant un hentenn divyezhek ukraineg-galleg e 2000. Gallout a reer tremen an DELF Junior hag an diplomoù ukrainian ofisiel. Abaoe ar brezel gant Rusia eo bet rediet ar skol da sevel goudorioù enep-bombez.

## Lec'hiadur

Emañ ar skol e Kyiv, en 32-b, bali Obolonsky,.

## Liammoù gant Bro-C'hall

Liammet-tre eo ar Skol Niverenn 20 Kyiv ouzh Bro-C'hall, kalz eskemmoù a zo.

## Liammoù diavaez

* Lec'hienn internet ar skol
* Facebook ar skol
* YouTube

## Notennoù ha daveennoù

* ↑ Olena Sikoura est la directrice d'un établissement scolaire qui accueille plus de 800 élèves. En cette rentrée, elle nous fait visiter l'abri qu'elle a fait aménager en partie pendant les vacances scolaires. "Là, ce sont deux petites salles pour les tout-petits. Regardez : là, on a de l'eau potable et là, les toilettes. On a fait des travaux : les sanitaires, la ventilation, la peinture."
* ↑ https://registry.edbo.gov.ua/institution/146039/
* ↑ https://schoolhub.com.ua/ua/catalog/schools/kyivska/kyiv/20-nvk
# Skol Fontainebleau

Skol Fontainebleau eo an anv roet da zaou marevezh eus an arz e Bro-C'hall.

## Kentañ skol

Er skol Fontainebleau gentañ e oa arzourien italian pedet gant ar roue gall Frañsez Kentañ da ginklañ kastell Fontainebleau, da lavarout eo :
* Rosso Fiorentino (Florence en 1494 - Fontainebleau en 1540),
* war e lerc'h Francesco Primaticcio (anavet evel Primatice e galleg), eilet gant Nicolò dell'Abbate.
Ganto e voe levezonet arzourien c'hall evel Jean Goujon pe Antoine Caron. A-wechoù e veneger ivez Benvenuto Cellini, Girolamo della Robbia hag arzourien all pedet gant ar roue gall da Skol Fontainebleau. Lavarout a reer e voe anezhi adalek 1530 betek 1570.

## Eil skol

En eil skol Fontainebleau, pa voe echu ar brezelioù relijiel, en amzer ar roue Herri IV (1589–1610), e oa arzourien c'hall evel Toussaint Du Breuil ha Martin Fréminet hag un nebeud Flamanked evel Ambroise Bosschaert.
a vo kavet e Wikimedia Commons.
# Skol Dyffryn Teifi

Skol Dyffryn Teifi (Ysgol Dyffryn Teifi e kembraeg) zo ur skol e kembraeg hag e saozneg e kêr Llandysul, e Ceredigion. Kemeret he deus plas al Llandysul Grammar School. Krouet e voe e 1984 goude ma oa bet adrenket an deskadurezh e Dyffryn Teifi. Ur skol yezhadur e oa.
570 skoliad a oa er skol e 2001, ; 527 e 2007, hiziv emañ c'hoazh o kreskiñ. 78% anezho a gomze kembraeg gant o familh e 2001, ; 83% e 2007.

## Tud anavezet tremenet dre skol Dyffryn Teifi :

* Dr Kay Swinburne MEP, kannadez eus ar Strollad Mirour e Parlamant Europa
* Paul Davies AM, kannad eus ar Strollad Mirour e Parlamant Kembre
* T. Llew Jones, skrivagner levrioù kembraek evit ar vugale
* Emyr Llewelyn, stourmer politikel
* Joshua Gerwyn Elias
* Aled Gwyn Jones
* John Ceredig Evans
* Kristian James Davies
* John Bowen Jones
* Dr Llyr Jones
* Ian N Morgan
* Rhydian Evans mab Olive, kannad eus ar Strollad Mirour e Parlamant Kembre

## Notennoù

* 1 2 3 (cy) Adroddiad yr Ysgol, 15-18 Hydref 2001.
* 1 2 (cy) Adroddiad yr Ysgol, 16 Ebrill 2007 2001.

## Liammoù

* Lec'hienn ofisiel
* Atgofion Ysgol Ramadeg Dyffryn Teifi - David Milwyn Evans, BBC Cymru
# Skol Etrebroadel Lenin

Skol-Veur Gomunour Labourerion ar Reter a oa bet krouet e 1926 e Moskov gant ar C'homintern evit stummañ pennoù komunour Europa hag Amerika dreist-holl.
Etre 1926 ha 1938 e oa bet stummet enni war-dro 3.000 den. Pep studier a deuas ivez da vezañ ezel eus Strollad Komunour an Unaniezh Soviedel.
Kas a reas da-benn ur stummadur heñvel-tre ouzh an hini ma veze graet gant Skol-Veur Gomunour Labourerion ar Reter, ma veze stummet enni tud eus ar broioù trevadennet.
Eno e veze ken teorikel ha pleustrek an danvezioù ma veze kelennet, da skouer, teoriennoù ar varksouriezh, penaos aozañ ha brudañ ur Stollad Komunour, aferioù o tennañ d'ar gwir ha d'ar velestradurezh, penaos kas da-benn an dispac'h, penaos sevel ur stad sokialour, sindikadoù, hag all.
Setu un nebeud komunourion vrudet bet stummet e KUTV:
* Josip Broz Tito, penn Yougoslavia etre 1945-1953;
* Władysław Gomułka, unan eus pennoù Strollad Komunour Polonia etre 1956-1970
* Erich Honecker, penn Republik Demokratel Alamagn] etre 1971-1989;
* Waldeck Rochet, sekretour-meur Strollad Komunour Frañs etre 1964-1973;
* Moses Kotane, sekretour-meur Strollad Komunour Suafrika adalek 1939;
* Harry Haywood, Amerikan a-orin afrikanek anezhañ, unan eus pennoù Strollad Komunour SUA.
# Skol Merville

Skol Merville zo ur skol-stad kentañ derez e kreiskêr an Oriant.
Bec'h zo eno abaoe un nebeud bloavezhioù abalamour ma ne vez ket graet brav d'ar brezhoneg gant ar velestradurezh.
Digoret e oa bet ar c'hlas divyezhek er skol-vamm e miz Du 2005. Ranket o doa tud ar vugale stourm e-pad 45 devezh, evit diframmañ un hanter bost skolaer divyezhek. Ugent bugel a oa e-barzh ar c'hlas kentañ-se.
E miz Gwengolo 2008 e nac'he an enseller akademiezh e vije digoret ur c'hlas kentañ derez ha kinnig a rae e vije bodet an 50 bugel hag ar 6 live en ur c'hlas hepken.
Meur a vanifestadeg zo bet, evel d'ar gwener 26 a viz Gwengolo 2008 dirak ar skol. Evit diskouez pegen prederiet eo gant an divyezhegezh en deus kinniget an Enseller Akademiezh lakaat ur skolaer da zont da gelenn brezhoneg e-pad un hantereurvezh, e-lec'h kelenn brezhoneg hanteramzer. War a seblant e kav d'ar velestradurezh c'hall ez eus trawalc'h gant un hantereur ar sizhun evit bout divyezhek.

## Liammoù diavaez

* (fr)Lizher-klemm Strollad Breizh ouzh ar Rektor:
* (fr) Diskleriadur Kevre Breizhat Gwirioù Mab-Den: Husarded du ar Republik
* Digoradur miz Du 2005
# Skol Diwan Pornizh

Sol Diwan Pornizh a oa ur skol eus rouedad Diwan bet digoret e Gwengolo 2012 ha serret e Gwengolo 2013 gant renerezh Diwan.

## Skol serret

Dipitet bras e oa tud ar vugale ha re ar c'huzul-skoazell o devoa poaniet da feurmiñ un ti, da gempenn al lec'h, graet gante dispignoù evit dafar hag arrebeuri, ha seul washoc'h ma oa erruet ar c'heloù diwezhat e deroù Gwengolo 2013 ha ma oa bet serret ur skol all e Bro-Naoned, e Savenneg. Hervez ar renerien e oa diouer a gelennerien. Hervez tud Pornizh eo renet fall Diwan, ez eus meur a dra a-dreuz en ti, hag abalamour d'an taol fall graet dezho ez eus kement a zroug er vro ouzh Diwan, ma ne vo ket gallet sevel skol Diwan ebet ken en tolead.

## Brezhoneger ar bloaz

Priz Brezhoneger ar Bloaz a oa bet roet e miz Genver 2013 da Thierry Jamet en abadenn ar Prizioù, roet e Montroulez gant F3 Breizh hag Ofis Publik ar Brezhoneg peogwir en doa poaniet da sevel Skol Diwan Pornizh.

## Notennoù

* ↑ Pennad e-barzh Le Courrier du pays de Retz e miz Gouhere 2012 : https://web.archive.org/web/20120805042731/http://www.lecourrierdupaysderetz.fr/2012/07/11/pornic-une-ecole-diwan-a-la-fontaine-aux-bretons/
* ↑ http://7seizh.info/2013/09/12/thierry-jamet-lettre-ouverte-aux-dirigeants-de-diwan-breizh/

## Liamm diavaez

* Kemmennadenn a-berzh Diwan Breizh e Gwengolo 2013 :
* Digant SLB: http://www.slb-sindikad.org/index.php/fr/accueil/actualites/130-les-ecoles-diwan-de-pornic-et-savenay-doivent-continuer-a-exister
# Skol Pont-Aven

Skol Pont-Aven eo an anv bet roet d'ur strollad arzourien disheñvel-tre an eil diouzh egile hag a zeuas alies da Bont-Aven da livañ e dibenn an XIX$^{vet}$ kantved. E-touez ar re vrudetañ emañ Paul Gauguin (degouezhet e 1886), Émile Bernard, Paul Sérusier, Charles Filiger, Maxime Maufra, Henry Moret hag Ernest de Chamaillard. Livañ a rejont oberennoù a denne d'ar sintetegezh pe d'an drivliadelouriezh.

## Arzourien a gemeras perzh e skol Pont-Aven

* Robert Wylie : 1864
* Paul Gauguin : 1886, 1888, 1889-1890 ha 1894
* Émile Bernard : 1888 ha 1891-1893
* Charles Laval : 1888
* Émile Schuffenecker
* Jacob Meijer de Haan
* Władysław Ślewiński
* Paul Sérusier : 1888, 1889, 1890
* Armand Séguin
* Charles Filiger
* Maxime Maufra
* Jan Verkade
* Mogens Ballin
* Henry Moret
* Ernest Ponthier de Chamaillard
* Gustave Loiseau
* Émile Jourdan : 1888
* Jens Ferdinand Willumsen
* Roderic O'Conor
* Maurice Denis
* Robert Polhill Bevan : 1890, 1891, 1892, 1893 ha 1894
* Franck C. Penfold : e-tro 1880
* Cuno Amiet : 1892

## Levrlennadur

* Gauguin et l'École de Pont-Aven, André Cariou, embannadurioù Ouest-France, 2001
* Peintres des côtes de Bretagne. De Quimper à Concarneau. De Pont-Aven à l'anse du Pouldu, Léo Kerlo ha Jacqueline Duroc, embannadurioù Chasse-Marée, 2006

### Liamm diavaez

* Skol Pont-Aven war lec'hienn Mirdi Arzoù-Kaer
# Skol Jacquard

Skol Jacquard zo ur skol bublik e Brest hag enni un hentad divyezhek brezhonek, hag ur skourr eus ar gevredigezh kerent Div Yezh.

## Liammoù diavaez

* http://queteurs.cg29.fr/Galerie-Photo-Fotoiou/Photos-2010-2011/Bugale-Skol-Jacquard-Brest-a-gan-asambles-gant-tud-kozh-ti-retred-Delcourt-Ponchelet
# Skol Diwan Roazhon

Skol Diwan Roazhon, krouet e 1977, eo an eil koshañ skol Diwan zo e Breizh.

## Istor

Da gentañ e oa annezet en ti anvet "Ferme de La Harpe", e karter Keryann, e kornôg kêr, er savadur e-lec'h m'emañ bremañ Kelc'h Keltiek Roazhon hiziv. Ur blakenn-eñvor a zo bet lakaet abaoe e-kichen an nor.
Goude-se e oa aet ar skol da voulouard Gwitreg, e reter kêr. Dilojañ a reas meur a wech c'hoazh a-raok erruout hiriv e kreisteiz kêr, e straed Portugal, e-kichen ar voskeenn. E-pad pell e oa bet niver ar vugale hep kreskiñ nemeur, hogen bremañ eo erru re vihan ar skol.

## 2013

7 klas zo, hag 151 bugel a oa enskrivet e beg Gwengolo, 15 muioc’h evit e Gwengolo 2012. Liza Jacq eo ar skolaerez a zo renerez abaoe Gwengolo 2013.

## Liammoù

* http://www.diwan-bro-roazhon.org/le-reseau-diwan
# The Beverly Hills Courier

The Beverly Hills Courier zo ur gazetenn sizhuniek digoust embannet ha gwerzhet e Beverly Hills hag an trowardroioù. Bez ez eus ivez ur stumm pemdeziek war Internet.

## Istor

Krouet e oa bet ar gazetenn gant March Schwartz e 1965. Ar penngazetenner e oa Arthur M. Goldberg etre 1966 ha 2003. An daou zen a oa tud eus bed ar c'hazetennerezh o devoa labouret dija evit al Los Angeles Times, gant ar stagadenn aet da get Los Angeles Mirror. Schwartz a oa penn ar gwerzhioù ha Goldberg an embanner. E 2004, embanner ar c'h-Courier, Norma Zager, a voe enoret evel kazetennerez ar bloavezh gant al Los Angeles Press Club evit un heuliad pennadoù war ar pezh a zeuio da vezañ an Afer Erin Brockovich.

## Liammoù diavaez

* Lec'hienn ofisiel
# The Black Company

The Black Company zo un heuliad romantoù doare dark fantasy (moliac'h teñval) skrivet gant ar skrivagner stadunanat Glen Cook. En heuliad romantoù e adkaver lodennoù moliac'h kemmesket gant re ar moliac'h teñval. Kontañ a reer istor ur strollad goprsoudarded, The Black Company, e-pad 40 vloaz diwezhañ e istor war un hollad 400 vloaz.
Green Ronin Publishing en deus bet embannet ur c'hoari roll The Black Company e 2004.

## Kronologiezh
#### The Books of the North

* The Black Company: Mae 1984
* Shadows Linger: Here 1984
* The White Rose: Ebrel 1985

#### The Books of the South

* Shadow Games: Even 1989
* Dreams of Steel: Ebrel 1990

#### The Books of Glittering Stone

* Bleak Seasons: Ebrel 1996
* She Is the Darkness: Gwengolo 1997
* Water Sleeps: Meurzh 1999
* Soldiers Live: Gouhere 2000

#### Romantoù da vezañ embannet

* A Pitiless Rain, fin an heuliad romantoù
* Port of Shadows, a dremen etre The Black Company ha Shadows Linger, 11 a viz Gwengolo 2018

#### Spin-off

* The Silver Spike: Gwengolo 1989
# The Big Bang Theory

The Big Bang Theory zo ur stirad skinwel amerikan krouet gant Chuck Lorre ha Bill Prady a gont buhez geeked, tud yaouank dedennet gant ar skiantoù. Skignet e oa bet 279 rann e 12 prantad etre 2007 ha 2019.

## Tudennoù pennañ

* Sheldon Cooper (aktour: Jim Parsons), enklasker war ar fizik teorikel.
* Leonard Hofstadter (aktour: Johnny Galecki), enklasker war ar fizik arnodel. Bevañ a ra Sheldon ha Leonard er memes ranndi.
* Penny (aktourez: Kaley Cuoco), aktourez o chom e ranndi e-tal hini Sheldon ha Leonard.
* Howard Wolowitz (aktour: Simon Helberg), ijinour egor diplomet gant an MIT.
* Rajesh Koothrappali (aktour: Kunal Nayyar), enklasker war an astrofizik.

## Daveoù

* ↑ The Big Bang Theory, la série folle qui célèbre la science. Le Figaro (Gwengolo 2011).
a vo kavet e Wikimedia Commons.
# The Bells of Rhymney

The Bells of Rhymney zo ur ganaouenn saoznek savet diwar ur varzhoneg gant Idris Davies, embannet en e zastumad Gwalia Deserta, diwar-benn kleier e gêriadenn, Rhymni, e kreisteiz Kembre, ha c'hwitadenn Harz-labour bras 1926 hag an Enkadenn Veur e Breizh-Veur ha Kembre ,war batrom ar rimadell saoznek "Oranges and Lemons".
Savet eo bet an ton gant Pete Seeger e dibenn ar bloavezhioù 1950, ma teuas da vout ur ganaouenn brudet e bed ar sonerien folk rock. Kanet e veze gant The Byrds e 1965, ha goude gant ur bern tud, en o zouez Jimmy Page, Judy Collins, Dick Gaughan, Cher, Robyn Hitchcock, John Denver, Oysterband, Robin Williamson ha The Alarm. Kanet eo bet ivez gant Bob Dylan e kanadegoù.
En ur sonadeg e Londrez war-dro ar bloaz 2000, e tisklerias ar c'haner Roger McGuinn, bet o kanañ gant The Byrds, en doa fallzistaget an anv "Rhymney" e-pad 40 vloaz, pa lavare 'Rhimney' atav.

## Liammoù diavaez

* Gerioù ar ganaouenn evel ma veze kanet gant Pete Seeger
* Pete Seeger o kanañ "The Bells of Rhymney" en 1963.
* The Byrds o kanañ "The Bells of Rhymney" en 1965.
* John Denver o kanañ "The Bells of Rhymney" en 1973.
* Kaoz e lec'hienn BBC Wales db The Bells of Rhymney
# The Big Read

The Big Read zo un enklask graet gant ar BBC diwar-benn al lenn levrioù er Rouantelezh-Unanet.

## E broioù all

Enklaskoù all heñvel zo bet graet e broioù all:
* My Favourite Book in Australia
* Das große Lesen en Alamagn
* A Nagy Könyv ("al levr bras") en Hungaria
* Голямото четене ("al lenn bras") en Bulgaria
* Lielā Lasīšana ("al lenn bras") en Latvia
Rolloù all :
* Gwellañ kant levr ar c'hantved hervez Le Monde'
* ↑ My Favourite Book - The Top 100 ABC Retrieved 6 Dec 2010
* ↑ Lielā Lasīšana
# The Black Cauldron (film)

The Black Cauldron (Ar chaodouron du) a zo ur film tresadennoù-bev hir saoznek, sevenet gant an daou filmaozer stadunanat Ted Berman (1919-2001) ha Richard Rich (1951-). Kavet o devoa saverien ar senario o awen el levrioù high fantasy The Book of Three (1964) ha The Black Cauldron (1965) gant ar skrivagner stadunanat Lloyd Alexander (1924-2007).
Produet gant Walt Disney Pictures ha Silver Screen Partners II e voe skignet gant Buena Vista Film Distribution Company, Inc., evit ar wech kentañ, d'ar 24 a viz Gouere 1985 e Stadoù-Unanet Amerika. Pempet film bevaat warn-ugent ar Studioioù Disney e oa, war-lerc'h The Fox and the Hound (e miz Gouere 1981) hag a-raok The Great Mouse Detective (e miz Gouere 1986).

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Pevar-ugent munutenn e bad.
* ↑ (en) The Black Cauldron war Internet Movie Database.
# The Blacklist (stirad skinwel)

The Blacklist zo ur stirad skinwel polis stadunanat skignet evit ar wech kentañ war NBC d'an 23 a viz Gwengolo 2013. Raymond "Red" Reddington (James Spader), un ofiser stadunanat eus an US Navy troet da dorfedour, a godian d'an FBI goude degadoù a vloavezhioù klask war e lerc'h. Disklêriañ a ra d'an FBI ez eus gantañ ul listenn torfedourien a zo klask warno gant nerzhioù polis ar bed a-bezh. Savet eo bet al listenn-se gantañ a-hed bloavezhioù hag embann a ra ez eo prest da sikour an FBI da harzañ anezho en eskemm ouzh un divec'h dibad. Goulenn a ra ivez labourat gant un ajantez nevez diplomet nemetken hag a zo ur profiler anvet Elizabeth Keen (Megan Boone). Er stirad e adkaver an aktourien Diego Klattenhoff, Ryan Eggold, ha Harry Lennix. Al lodenn gentañ-tout a oa bet skrivet gant Jon Bokenkamp ha sevenet gant Joe Carnahan. Produerien ar stirad eo Bokenkamp, John Eisendrath, ha John Davis evit Sony Pictures Television, Universal Television, ha Davis Entertainment.
D'an 12 a viz Mae 2018, ar stirad a oa adlañset evit ur c'hwec'hvet koulzad, hag a zo kroget da vezañ skignet d'an 3 a viz Genver 2019. D'an 11 a viz Meurzh 2019, NBC a adlañse ar stirad evit ur seizhvet koulzad.
Ar stirad skinwel a zo bet degemeret mat, burutelladennoù mat-tre a zo bet evit doare c'hoari Spader.
# The Best of Death in Vegas

The Best of Death in Vegas a zo un dastumad tonioù gant Death in Vegas, bet embannet gant Sony/BMG d'ar 1añ a viz Here 2007 er Rouantelezh-Unanet. Damheñvel ouzh Milk It: The Best of Death in Vegas.

## Roll an tonioù

* "Dirge"
* "Scorpio Rising"
* "So You Say You Lost Your Baby"
* "GBH"
* "Dirt" (Slayer remix edit)
* "Rocco"
* "Neptune City" (Andy Weatherall mix)
* "23 Lies"
* "Hands Around My Throat"
* "Natja" (Richie Hawtin mix)
* "Rekkit"
* "Aisha"
* "Twist and Crawl"
* "Aladdin's Story"
* "Scorpio Rising" (The Polyphonic Spree mix)

## Kanerien ha sonerien

* Richard Fearless
* Tim Holmes
* Steve Hellier
* Dot Allison – kan war "Dirge"
* Liam Gallagher – kan war "Scorpio Rising"
* Paul Weller – kan war "So You Say You Lost Your Baby"
* Susan Lillane – kan war "23 Lies"
* Nicola Kuperus – kan war "Hands Around My Throat"
* Iggy Pop – kan war "Aisha"
# The Black Company (c'hoari roll)

The Black Company Campaign Setting zo ur c'hoari roll doare moliac'h d20 system embannet e 2004. Savet eo bet ar c'hoari roll a-ziwar bed an heuliad romantoù The Black Company gant Glen Cook.

## Lennadur

* Green Ronin's Mythic Vistas: The Black Company Campaign Setting (Green Ronin Publishing, 2004, ISBN 1-932442-38-3)
# Talieg

Talieg :
| Ar maerdi. ||
| Anv gallaouek | Tali |
| Anv gallek (ofisiel) | Taillis |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Gwitreg |
| Kod kumun | 35330 |
| Kod post | 35500 |
| Maer Amzer gefridi | Michel Sauvage 2020-2026 |
| Etrekumuniezh | Gwitreg Kumuniezh |
| Bro velestradurel | Bro Gwitreg |
| Lec'hienn Web | (fr)www.taillis.com |
| Poblañsouriezh ||
| Poblañs | 1 008 ann. (2020) |
| Stankter | 82 ann./km² |
| Douaroniezh ||
| Daveennoù lec'hiañ | 48° 11′ 20″ Norzh 1° 14′ 20″ Kornôg / 48.188889, -1.238889 |
| Uhelderioù | kreiz-kêr : 128 m bihanañ 72 m — brasañ 136 m |
| Gorread | 12,27 km² |
| Talieg ||
| kemmañ |
Talieg a zo ur gumun eus Breizh e Kanton Gwitreg-Kornôg e departamant Il-ha-Gwilen.

## Istor
### XX$^{vet}$ kantved
#### Brezel-bed kentañ

* Mervel a reas 37 gwaz abalamour d'ar brezel hervez monumant ar re varv, eleze 5,71% ag ar boblañs hervez an niveradeg bet graet e 1911; una anezhe a varvas d’an 22 a viz Eost 1914 e La Cornette e Virton, soudard e oa er 124vet Rujumant Troadegiezh$^,$.

#### Eil Brezel-bed

* Mervel a reas tri den ag ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Pêr.
* Ar monumant.
* Monumant ar re varv er vered, luc'hskeudennoù.
* Plakennoù ar re varv (1914-1918 ha 1939-1945) en iliz katolik, luc’hskeudenn.

## Emdroadur ar boblañs

Niver a annezidi

## Tud
### Ardamezeg ar familhoù

| du Taillis Aotrounez al lec'h se ha la Besnerie. Guillaume en deus sinet feur-emglev Gwenrann e 1381 | Dougen a ra ul leon, e vevenn dentek. Livioù dizanavet |

## Liammoù diavaez

a vo kavet e Wikimedia Commons.
* (fr)Lec'hienn ofisiel ar gumun

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr) Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Historique du 124ème Régiment d’Infanterie 1914-1918 - Memorial Genweb
* ↑ (fr)Memorial Genweb
* ↑ (fr)Memorial Genweb
# Taliesin (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Taliesin zo anv meur a zen, hag a gaver e meur a lec'h.
* Taliesin, barzh brezhonek an Hanternoz Kozh er VIvet kantved;
** Levr Taliesin, un dornskrid ennañ barzhonegoù ar barzh;
* Taliesin Ben Beirdd, ar barzh mojennel ('Ffug-Daliesin' e kembraeg) ha krennamzerel stag e anv ouzh Hanes Taliesin hag ouzh un toullad pezhioù barzhoniezh;
* Taliesin Williams, pe Taliesin ab Iolo, mab Iolo Morganwg.

## Lec'hanvadurezh

* Tre-Taliesin, ur gêriadenn e Ceredigion.
** Bedd Taliesin, bez ar barzh er gêriadenn, hervez ar vojenn.
* Canolfan Celfyddydau Taliesin, kreizenn an arzoù, en Abertawe.

## Kelaouenn

* Taliesin, kelaouenn an Academi Gymreig.
# Taliesin Ben Beirdd

Taliesin Ben Beirdd eo an anv a reer eus Taliesin, ar barzh mojennel ('Ffug-Daliesin' e kembraeg) ha krennamzerel, stag e anv ouzh Hanes Taliesin hag ouzh un toullad pezhioù barzhoniezh.
Ur vojenn zo bet savet diwar ar barzh istorel, ganet en Hen Ogledd e dibenn ar VIvet kantved. A-hed ar Grennamzer ez eus bet barzhonegoù savet gant un den anvet Taliesin Ben Beirdd. Da varzhed an amzer-hont ne oa an daou Daliesin-se nemet unan.
# Talierouriezh

An dalierouriezh, pe lennerezh-divglun, a zo ur brizhskiant a c'hallfed hervezi lenn planedenn un den diouzh e dalier, pe e revr, ha diouzh ar roufennoù ha gwenaennoù warnañ, ha diouzh ar ritenn etre an div feskenn, evel ma lenn an dornziouganourien e palv an dorn.

## Brud

Brudet eo ar Stadunanadez Jackie Stallone , mamm d'an aktour Sylvester Stallone, evel belegez ar skiant veur-se.

## Liammoù diavaez

* STALLONEOVÁ, Jackie. Jacqueline Stallone's Rumpology Reports!
* REITER, Amy. This is Sly's mom on crack
* TATTERSALL, Nick. Blind Psychic Gropes Buttocks to See Future. Sounding Circle.
* JACKSON, Kate. Ass-tronomy. The Sun.
* COSSAR, Vicki-Marie. Have a rumpologist read your bottom [online]. Metro (Associated Metro Limited),
* CARROLL, Robert Todd. Rumpology [online]. The Skeptic's Dictionary,
* REITER, Amy. Streisand: Stallone's mom's butt prints are hot!
* RODRIGUEZ, Ihosvani. Psychic TV `rumpologist' becomes huge hit on Spanish-language TV. Sun-Sentinel. 2004-12-20.
* Filmoù berr e saozneg : ha .
* Kentel talierouriezh :

## Notennoù

* ↑ http://www.jacquelinestallone.com/rumps.html
# Talisker

Talisker zo ur wiski graet en Eilean Sgitheanach (Enez Skye e saozneg).

## Doare ar wiski

Un Island Single Malt eo, da lavarout eo ur Single Malt Scotch, graet en enez, e kêriadenn Carbost, en Talisker Distillery, a zo strilherezh nemeti an enez. Graet eo gant ar gompagnunezh United Distillers ha gwerzhet gant Diageo, evel unan eus o dastumad Classic Malts of Scotland.
Brudet eo Talisker abalamour d'ar blaz holen, met dreist-holl taouarc'h, a zo warnañ, goude ma n'eo ket ken taouarc'hek ha re all.

## Ar strilherezh

Krouet eo bet e 1830 gant ar vreudeur MacAskill.
Graet e vez wiski single malt :
* Talisker 10 vloaz
* Talisker 12 vloaz, evit tud ar Friends of the Classic Malts
* Talisker 18 vloaz
* Talisker 20 vloaz, 9 000 boutailhad hepken
* Talisker 25 vloaz, 21 000 boutailhad hepken
* Talisker 30 vloaz, 2 958 boutailhad
* Talisker 175vet bloavezh
* Talisker Distillers edition, war-lerc'h barrikennadoù Amoroso.
Ar single malt a servij ivez d'ober blend, wiski mesket: Johnnie Walker, White Horse, ha Drambuie, hini dous.
Ar malt (heiz eginet) implijet a zo blaz an taouarc'h warnañ. Ouzhpenn-se, a-hervez, e red an dour implijet war douaroù taouarc'hek. Alese e teufe ar blaz.
* C'hwezh: mor
* Blaz: holen, taouarc'h, bezhin, iod
* Blaz diwezhañ: hir.

## Lennegezh

Talisker a oa unan eus ar wiskioù a gare ar skrivagner Robert Louis Stevenson. « Roue an evajoù » e oa.
    The king o' drinks, as I conceive it,
    Talisker, Isla, or Glenlivet!

## Notennoù

* ↑ Meneget gantañ en e varzhoneg « The Scotsman's Return From Abroad » (Underwoods, 1887): http://www.poetryloverspage.com/poets/stevenson/scotsmans_return_from_abroad.html

## Liamm diavaez

* Lec’hienn ofisiel
# Talicheg

Ur yezh iranek eus skourr yezhoù iranek ar gwalarn eo an talicheg (talishi pe taleshi) komzet gant tro-dro da 200 000 a dud e Gilan hag Ardabil en Iran (112 000) hag e su Azerbaidjan (76 800).
Div rannyezh pennañ ez eus - hini an norzh (Azerbaidjan hag Iran) hag hini ar su (Iran) - ha daoust ha m'eo posupl kompren an eil dre eben e vezont renket evel yezhoù disheñvel a-wechoù.

## Gwelet ivez

* Yezhoù iranek